hotchpotch/miracl-hf-unified huggingface dataset:
नूतनजीवी महाकल्प
नूतनजीवी महाकल्प या सीनोज़ोइक महाकल्प (Cenozoic Era) पृथ्वी के भूवैज्ञानिक इतिहास में एक महाकल्प है, जो आज से 6.6 करोड़ वर्ष पहले आरम्भ हुआ और आज तक चल रहा है। इस से पहले मध्यजीवी महाकल्प (मीसोज़ोइक, Mesozoic) था, जिस से पहले पुराजीवी महाकल्प (पेलियोज़ोइक, Paleozoic) था। नूतनजीवी, मध्यजीवी और पुराजीवी महाकल्प तीनो मिलाकर दृश्यजीवी इओन (फ़ैनेरोज़ोइक, Phanerozoic) के तीन भाग हैं। नूतनजीवी महाकल्प को "स्तनधारियों का महाकल्प" भी कहते हैं, क्योंकि इस से पहले हुई क्रीटेशस-पैलियोजीन विलुप्ति घटना में अधिकांश बड़े प्राणी मारे गए, जिस से छोटे आकार के स्तनधारियों को उभरने और फिर विविध जातियों में क्रमविकसित होने का अवसर मिला।
नूतनजीवी महाकल्प को तीन भूवैज्ञानिक कल्पों में विभाजित करा जाता है:
अजीवात् जीवोत्पत्ति
पृथ्वी जीवन की उत्पत्ति कैसे हुई, यह एक वैज्ञानिक समस्या है जिसके लिए अभी तक सर्वमान्य सिद्धान्त नहीं मिले हैं। वैसे तो इसके बारे में बहुत से सिद्धान्त दिए गए हैं, किन्तु स्पष्ट तथ्यों से मण्डित सिद्धान्त बहुत कम हैं।
हाँ, अधिकांश विशेषज्ञ इस बात पर सहमत हैं कि वर्तमान में धरती पर जितना भी जीवन है, वह सब किसी एक आदि जीव से उत्पन्न हुआ है। किन्तु यह पता नहीं है कि यह आदि जीव-रूप कैसे बना या उत्पन्न हुआ। लेकिन वैज्ञानिकों का मानना है कि यह किसी प्राकृतिक प्रक्रिया के द्वारा हुआ (अप्राकृतिक या दैवी प्रक्रिया से नहीं) जो आज से लगभग ३९० करोड़ वर्ष पहले घटित हुई।
अजीवात् जीवोत्पत्ति (=निर्जीव से जीवन की उत्पत्ति ; ) सरल कार्बनिक यौगिक जैसे निर्जीव पदार्थों से जीवन की उत्पत्ति की प्राकृतिक प्रक्रिया को कहते हैं। जीवोत्पत्ति पृथ्वी पर अनुमानित ३.८ से ४ अरब वर्ष पूर्व हुई थी। इसका अध्ययन प्रयोगशाला में किए गए कुछ प्रयोगों के द्वारा, और आज के जीवों के जेनेटिक पदार्थों से जीवन पूर्व पृथ्वी पर हुए उन रासायनिक अभिक्रियाओं का अनुमान लगा कर किया गया है जिनसे संभवतः जीवन की उत्पत्ति हुई है।
जीवोत्पत्ति के अध्ययन के लिए मुख्यतः तीन तरह की परिस्थितियों का ध्यान रखना पड़ता है: भूभौतिकी, रासायनिक और जीवविज्ञानी। बहुत अध्ययन यह अनुसंधान करते हैं कि अपनी प्रतिलिपि बनाने वाले अणु कैसे उत्पन्न हुए। यह स्वीकृत है कि आज के सभी जीव आर एन ए अणुओं के वंशज हैं (हालांकि यह जरुरी नहीं है कि आर एन ए आधारित जीवन अस्तित्व में आने वाला पहला जीवन था)। मिलर-उरे प्रयोग () और अन्य ऐसे प्रयोगों ने साबित किया है कि अधिकांश अमीनो अम्लों (जो कि जीवन के बुनियादी रसायन हैं) का संश्लेषण प्राचीन पृथ्वी जैसी परिस्थितियों में अजैविक यौगिकों से हो सकता है। कार्बनिक यौगिक के संश्लेषण की कई क्रियाविधियों का अध्ययन किया गया है, इनमें तड़ित और विकिरण शामिल हैं। अन्य अध्ययन, जैसे कि "मेटाबोलिज्म फर्स्ट हाइपोथिसिस", यह समझने की कोशिश कर रहे हैं कि प्रतिलिपि बनाने वाले अणुओं की उत्पत्ति के लिए जरुरी रसायनों को बनाने के लिए क्या प्राचीन पृथ्वी पर उत्प्रेरक पदार्थों ने कोई भूमिका निभाई होगी। जटिल कार्बनिक यौगिक सौर मण्डल और तारों के बीच के अंतरिक्ष में भी मिलें हैं। यह संभव है कि इन कार्बनिक यौगिकों ने पृथ्वी पर जीवन की शुरुआत के लिए सामग्री प्रदान की हो।
पैनस्पेर्मिया हाइपोथिसिस () यह सुझाव देती है कि सूक्ष्मजीवी जीवन उल्काओं, क्षुद्रग्रहों और सौर मण्डल की अन्य छोटी वस्तुऔं द्वारा वितरित किया गया था, और जीवन ब्रह्माण्ड में हर जगह मौजूद हो सकता है। यह सुझाया गया है कि जीवन बिग बैंग के कुछ समय बाद (जब ब्रह्माण्ड १ से १.७ करोड़ वर्ष पुराना था) उत्पन्न हुआ हो सकता है। पैनस्पेर्मिया हाइपोथिसिस केवल यह बताती है कि जीवन कहाँ से आया, यह नहीं बताती की जीवन की उत्पत्ति कैसे हुई।
पृथ्वी की उम्र लगभग ४.५४ अरब वर्ष है। जीवन का सबसे पुराना निर्विवादित सबूत ३.५ अरब वर्ष पुराना है। वेस्टर्न ऑस्ट्रेलिया में ३.४८ अरब वर्ष पुराने बलुआ पत्थर में माइक्रोबियल चटाई के जीवाश्म मिलें हैं। जीवन के इस से पुराने सबूत यह हैं १) ग्रीनलैंड में मिला ग्रेफाइट, जो की एक बायोजेनिक पदार्थ है और २) २०१५ में पश्चिमी ऑस्ट्रेलिया में ४.१ अरब वर्ष पुराने पत्थरों में मिले "बायोटिक जीवन के अवशेष"। एक शोधकर्ता के अनुसार "अगर जीवन पृथ्वी पर बहुत जल्दी उत्पन्न हो गया था, तो यह ब्रह्माण्ड में सामान्य हो सकता है"।
ललिता कुमारमंगलम
ललिता कुमारमंगलम भारत के राष्ट्रीय महिला आयोग (एनसीडब्ल्यू) की अध्यक्ष हैं।
विभा पार्थसारथी
वी मोहिनी गिरि भारत के राष्ट्रीय महिला आयोग की अध्यक्ष रह चुकी हैं। उन्होंने 18.01.1999 से 17.01.2002 तक इस पद पर कार्य किया।
पूर्णिमा आडवाणी
पूर्णिमा आडवाणी भारत के राष्ट्रीय महिला आयोग की अध्यक्ष रह चुकी हैं। उन्होंने 25.01.2002 से 24.01.2005 तक इस पद पर कार्य किया।
भागीरथ प्रसाद
भागीरथ प्रसाद भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के भिण्ड से निर्वाचित हुए। वे भारतीय जनता पार्टी से संबद्ध हैं।
आलोक संजर
आलोक संजर भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के भोपाल से निर्वाचित हुए। वे भारतीय जनता पार्टी से संबद्ध हैं।
सुधीर गुप्ता
सुधीर गुप्ता भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के मंदसौर से निर्वाचित हुए। वे भारतीय जनता पार्टी से संबद्ध हैं।
दिलीप सिंह भूरिया
दिलीप सिंह भूरिया (1944 – 24 जून 2015) भारत की सोलहवीं लोक सभा के सांसद थे। २०१४ के चुनावों में वे मध्य प्रदेश के रतलाम से भारतीय जनता पार्टी उम्मीदवार के रूप में निर्वाचित हुए। वो कुल छः बार लोक सभा के लिए निर्वाचित हुये। इससे पहले वो कांग्रेस पार्टी से भी जुड़े थे।
अनूप मिश्रा
अनूप मिश्रा भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के मुरैना से निर्वाचित हुए। वे भारतीय जनता पार्टी से संबद्ध हैं।
रोडमल नागर
रोडमल नागर भारतीय जनता पार्टी के सदस्य हैं, व राजगढ़ में 2014 से लोकसभा सांसद हैं।
जनार्दन मिश्रा
जनार्दन मिश्र भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के रीवा से निर्वाचित हुए। वे भारतीय जनता पार्टी से संबद्ध हैं।
दलपत सिंह परस्ते
दलपत सिंह परस्ते भारत की सोलहवीं लोक सभा के सांसद थे। २०१४ के चुनावों में वे मध्य प्रदेश के शहडोल से निर्वाचित हुए। वे भारतीय जनता पार्टी से संबद्ध रहे।
गणेश सिंह
गणेश सिंह (जन्म: 2 जुलाई 1962) भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के सतना से निर्वाचित हुए। वे भारतीय जनता पार्टी से संबद्ध हैं।
लक्ष्मी नारायण यादव
लक्ष्मी नारायण यादव भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के सागर से निर्वाचित हुए। वे भारतीय जनता पार्टी से संबद्ध हैं।
रीति पाठक
रीति पाठक भारत की सोलहवीं लोक सभा की सांसद हैं। २०१४ के चुनावों में वे मध्य प्रदेश के सीधी से निर्वाचित हुईं। वे भारतीय जनता पार्टी से संबद्ध हैं।
ज्योति धुर्वे
ज्योति धुर्वे भारत की सोलहवीं लोक सभा की सांसद हैं। २०१४ के चुनावों में वे मध्य प्रदेश के बेतूल से निर्वाचित हुईं। वे भारतीय जनता पार्टी से संबद्ध हैं।
सावित्री ठाकुर
सावित्री ठाकुर भारत की सोलहवीं लोक सभा की सांसद हैं। २०१४ के चुनावों में वे मध्य प्रदेश के धार से निर्वाचित हुईं। वे भारतीय जनता पार्टी से संबद्ध हैं।
सम्वाद कौमुदी
सम्वाद कौमुदी (बंगला: "সম্বাদ কৌমুদী") १९वीं शताब्दी के पूर्वार्ध में राजा राममोहन राय द्वारा कोलकाता से प्रकाशित एक बंगाली साप्ताहिक समाचार पत्र था। यह एक सुधारवादी पत्र था जिसमें सती प्रथा की समाप्ति के लिये अभियान चलाया गया।
भवानीचरण बन्द्योपाध्याय
भवानीचरण बन्द्योपाध्याय (बंगला: ভবানীচরণ বন্দ্যোপাধ্যায় ; 1787 – 20 फ़रवरी 1848) भारत के ख्यातलब्ध पत्रकार, लेखक एवं वक्ता थे। भाषणकला में गहराई के लिये उनकी प्रशंसा की जाती थी। वे परम्परावादी हिन्दू थे जिन्होने राजा राममोहन राय द्वारा सती प्रथा की समाप्ति के लिये किये गये प्रयासों का डटकर विरोध किया। उन्होने धर्मसभा नामक संस्था की स्थापना की। उनके देहान्त के पश्चात १८४९ में उनके पुत्र राजकृष्ण बन्द्योपाध्याय के देखरेख में उनका जीवनचरित प्रकाशित किया गया।
समाचार चन्द्रिका
समाचार चन्द्रिका भवानीचरण बन्द्योपाध्याय द्वारा सम्पादित तथा कोलकाता से प्रकाशित एक साप्ताहिक पत्रिका थी। यह पत्रिका १८२२ में पहली बार प्रकाशित हुई थी। समाचार चन्द्रिका के सम्पादक भवानीचरण बन्द्योपाध्याय पहले सम्वाद कौमुदी के सम्पादक थे। वहाँ जब उनका राजा राममोहन राय के विचारों से मतभेद हो गया तो उन्होने समाचार चन्द्रिका पत्रिका आरम्भ की।
समाचार पत्रिका के सम्पादक भवानीचरण उस समय के प्रभावशाली व्यक्ति तथा गद्यसाहित्य के प्रणेताओं में से एक थे। इसका परिणाम यह हुआ कि धीरे-धीरे पत्रिका की प्रसार संख्या में वृद्धि हुई और १८२९ ई॰ के अप्रैल माह से यह सप्ताह में दो दिन प्रकाशित होना आरम्भ हो गयी।
मोबाइल अनुप्रयोग
मोबाइल अनुप्रयोग या मोबाइल ऐप (Mobile App) उन कम्प्यूटर प्रोग्रामों को कहते हैं जो स्मार्टफोन, टैब्लेट तथा अन्य मोबाइल युक्तियों पर चलाने के लिये बनाया जाता है। फेसबुक, यू-ट्यूब, गूग्ल प्ले, गूग्ल खोज, पंदोरा (Pandora), गूग्ल मैप्स, जीमेल, इंस्टाग्राम, ऐपल मैप्स आदि वर्तमान समय के कुछ लोकप्रिय मोबाइल अनुप्रयोग हैं।
मोबाइल ऐप्स प्रायः 'ऐप्स वितरण प्लेटफॉर्म' के माध्यम से उपलब्ध होते हैं। इसकी शुरुवात २००८ में हुई थी। ऐपल ऐप स्टोर, गूगल प्ले, विण्डोज़ फोन स्टोर तथा ब्लैकबेरी ऐप वर्ल्ड आदि कुछ प्रमुख ऐप्स वितरण प्लेटफॉर्म हैं। कुछ ऐप निःशुल्क मिलते हैं जबकि अन्य को खरीदना पड़ता है।
पिछले दिनों चीनी कम्पनियों के ऐप पर प्रतिबन्ध लगने के बाद अनेक भारतीय ऐप सामने आये हैं। इनमें से कुछ ये हैं- कागज स्कैनर, चिनगारी, शेयरचैट, मौज, इत्यादि।
कालोजी नारायण राव
कालोजी नारायण राव (9 सितम्बर 1914 – 13 नवम्बर 2002) एक भारतीय कवि, स्वतंत्रता सेनानी, फासिस्तविरोधी तथा तेलंगाना के कार्यकर्ता थे। वे 'कालोजी' या 'कलना' नाम से अधिक प्रसिद्ध हैं। उन्हें १९९२ में पद्मविभूषण से सम्मानित किया गया था।
रिचर्ड राहुल वर्मा
रिचर्ड राहुल वर्मा भारत में अमेरिकी राजदूत हैं।
दानवीर भामाशाह सम्मान
दानवीर भामाशाह सम्मान यह भारत में एक राज्यस्तरीय सम्मान हैं। यह सम्मान महान देशभक्त और दानवीर भामाशाह के नाम पर रखा गया हैं। भारतीय इतिहास में मेवाड़ोद्धारक दानवीर भामाशाह का नाम बड़े ही गौरव के साथ लिया जाता है। दानवीर भामाशाह सम्मान शिक्षा के छेत्र में उच्च स्थान प्राप्त करने वाले विद्यार्थियों को प्रदान किया जाता हैं।
नागराज नागप्पा
नागराज नागप्पा (१९१२ - 02 जुलाई २००९) भारत के प्रसिद्ध हिन्दीसेवी थे। गाँधीजी के आह्वान पर उन्होने काशी हिन्दू विश्वविद्यालय आकर हिन्दी सीखी और दक्षिण भारत में इसका प्रचार-प्रसार किया। उन्हें 'हिन्दी नागप्पा' के नाम से जाना जाता है। उनकी सेवाओं के लिये केन्द्रीय हिन्दी संस्थान ने उन्हें १९८९ में 'सुब्रह्मण्यम भारती पुरस्कार' से सम्मानित किया।
बेलगाँव सम्मलेन में नवयुवक नागप्पा जी ने गांधीजी के दर्शन किये और फिर हिन्दी के होकर रह गये। उस समय युवक नागराज नागप्पा गणित ( सांख्यिकी ) में बी ए कर चुके थे तथा कहीं भी अच्छी नौकरी पा सकते थे परन्तु उन्होंने दक्षिण भारत हिन्दी प्रचार सभा से राष्ट्र भाषा परीक्षा पास की तथा काशी जाकर वनारस हिन्दू वि वि से हिन्दी में एम् ए किया, जहां उन्होंने आचार्य रामचंद्र शुक्ल, श्यामसुन्दर दास जैसे हिन्दी के महारथियों के चरणों में बैठकर हिन्दी सीखी। इस प्रकार वे दक्षिण भारत में हिन्दी से एम् ए करने वाले प्रथम विद्वान् बने।
१९३५ में इंदौर सम्मलेन में गांधीजी व आचार्य रामचंद्र शुक्ल जी के परामर्श पर वे पुनः दक्षिण लौटे एवं तत्कालीन मद्रास प्रान्त में हिन्दी प्रचारक के रूप में कार्य प्रारम्भ किया। धारवाड़ , मैसूर आदि कर्नाटक के सभी कालेजों में हिन्दी पठन पाठन, शोध आदि प्रारम्भ करने में उन्हीं का योगदान था। यद्यपि कन्नड के कवि-कुल गुरु व राष्ट्र कवि के वी पुटप्पा ( कु वें पु ) हिन्दी के पक्षधर नहीं थे परन्तु नागप्पा जी ने उन्हें भी मना कर हिन्दी का ध्वज फहराया। इस प्रकार सारे कर्नाटक व दक्षिण भारत में अपने अथक परिश्रम से जन जन में हिन्दी के प्रसार-प्रचार के प्रणेता बन कर वे 'हिन्दी नागप्पा" के नाम से प्रसिद्ध हुए।
उनके शिष्य-शिष्याओं, प्रसंशकों की संख्या समस्त दक्षिण भारत कर्नाटक व देश भर में फैली है। सेवा निवृत्ति के बाद भी वे कर्नाटक हिन्दी प्रचार समिति से जुड़े रहे एवं 'भाषा पीयूष' नामक पत्रिका प्रारम्भ की। वे भारत सरकार के विभिन्न संस्थानों के अध्यक्ष, परामर्श समितियों के सदस्य व केन्द्रीय हिन्दी संस्थान आगरा के अध्यक्ष रहे। उन्हें देश भर से तमाम पुरस्कार व सम्मान भी प्राप्त हुए। २००२ ई में ९० वर्ष की आयु में पूर्ण करने पर उन्हें 'पूर्ण-कुंभ’ अभिनन्दन ग्रन्थ भी समर्पित किया गया।
नागप्पा जी तुलसी दास के अनन्य भक्त व प्रशंसक थे। उनके मुंह से दोहे व चौपाई धड़ाधड़ निकलते थे। अतः उन के बारे में 'नागप्पा जी व हिन्दी : कहियत भिन्न न भिन्न' कहा जाता है। एसे 'हिन्दी नागप्पा' ०६-०७-२००९ को स्मृति-शेष हो गए।
भामाशाह कार्ड
भामाशाह कार्ड महेन्द्र राजस्थान की मुख्यमंत्री वसुंधरा राजे ने राजस्थान में भामाशाह योजना की नए सिरे से शुरुआत कर दी है। भामाशाह योजना के तहत महिलाओं को क्या-क्या सुविधाएं दी जाती हैं। इस योजना के तहत राज्य के डेढ़ करोड़ परिवारों की महिलाओं का बैंक खाता खोला जाएगा, जिसमे महिलाओं को बैंक खाता खुलवाने के लिए भामाशाह कार्ड के लिए अपना पंजीकरण कराना जरूरी है।
नवाब
नवाब यह सम्मान की उपाधि मुग़ल शासकों द्वारा उपयोग किया जाता था। भारत में मुग़ल शासन के अधीन यह उपाधि बाद में बंगाल, अवध तथा ऑर्काट के स्वतंत्र शासकों द्वारा अपनाई गई थी। इंग्लैंड में नवाब नाम उन लोगों को दिया गया, जिन्होंने ब्रिटिश ईस्ट इंडिया कम्पनी में काम करते हुए बहुत पैसा कमाया तथा घर लौटकर संसद की सीटें ख़रीदीं। अत: नवाब शब्द से तात्पर्य उस व्यक्ति से है, जिसके पास अकूत संपदा या असामान्य विशिष्टता हो।
"नवाब" आमतौर पर पुरुषों को संदर्भित करता है और इसका शाब्दिक अर्थ है वायसराय; महिला समकक्ष को "बेगम" या "नवाब बेगम" कहा जाता है। एक नवाब का प्राथमिक कर्तव्य एक निश्चित प्रांत के प्रशासन के साथ-साथ मुगल सम्राट की संप्रभुता को बनाए रखना था।
"नवाबी" की उपाधि उच्चतम सत्ता द्वारा उन व्यक्तियों और परिवारों को निजी पारितोषक के रूप में भी दी जाती थी, जिन्होंने ब्रिटिश भारत की सरकार को विभिन्न सेवाओं के लिए रियासत दी थी। कुछ मामलों में, इसके साथ ही जागीर अनुदान भी दिया जाता था। ब्रिटिश राज के दौरान, बड़ी या महत्वपूर्ण जनजातियों के प्रमुखों, या सरदारों को भी इस उपाधि से नवाजा गया था, जिनके पास पहले से ही पारंपरिक पदवियां थी।
"ज़मींदारी" शब्द का इस्तेमाल मूल रूप से मुग़ल साम्राज्य के दौरान बने "सूबे" (प्रांत) के सूबेदार के लिए किया जाता था।
तमिलनाडु केन्द्रीय विश्वविद्यालय
तमिलनाडु केन्द्रीय विश्वविद्यालय (Central University of Tamil Nadu (CUTN)) भारत का एक विश्वविद्यालय है। यह भारतीय संसद के अधिनियम संख्या 25 (२० मार्च २००९) के द्वारा स्थापित हुआ था। वर्तमान समय में यह तिरुवरूर जिले के कलेक्टोरेट में ५५००० वर्ग फुट के अस्थायी प्रांगण में कार्य कर रहा है।
बीएएसई कूद
बीएएसई कूद, जिसे अंग्रेजी में B.A.S.E. jumping अथवा BASE jumping लिखा जाता है, एक रोमांचक खेल या एक्शन है जिसमें व्यक्ति किसी ऊंचे भवन, एंटेना , स्पैन अथवा क्लिफ़ से नीचे कूदता है और गिरने के आघात से बचने के लिये पैराशूट का प्रयोग करता है। इसके नाम के चार अक्षर क्रमशः बिल्डिंग, एंटेना, स्पैन और अर्थ (पृथ्वी की क्लिफ़ - एक स्थलरूप) के प्रथमाक्षरों से बने हैं।
करुणारत्न अबेसेकर
करुणारत्न अबेसेकर (1930–1983) श्री लंका के सबसे प्रसिद्ध सिंहल प्रसारक (ब्रॉडकास्टर) थे। वे एक गणमान्य कवि तथा गीतकार भी थे। वे सिंहल भाषा पर मजबूत पकड़ के लिये जाने जाते थे।
अबेसेकर ने लगभग २ हजार गीतों की रचना की जो श्री लंका के किसी गीतकार के लिये एक कीर्तिमान है। उनके लिखे गीत श्री लंका ब्राडकास्टिंग निगम द्वारा नियमित रूप से प्रसारित किये जाते हैं।
वियतनामी लिपि
वियतनामी लिपि (वियतनामी भाषा : chữ Quốc ngữ; शाब्दिक अर्थ- राष्ट्र भाषा लिपि) वियतनामी भाषा को लिखने के लिये प्रयुक्त आधुनिक लिपि है। यह लैटिन लिपि पर आधारित है, और विशेष रूप से पुर्तगाली वर्णमाला पर। इसमें कुछ डाइग्राफ तथा ऐक्सेंत चिह्न जोड़कर यह लिपि बनी है जिसमें चार का प्रयोग अतिरिक्त ध्वनि के लिये किया जाता है जबकि अन्य पाँच का उपयोग प्रत्येक शब्द का 'टोन' (tone) बताने के लिये किया जाता है। वियतनामी वर्णमाला अपनी डायट्रिक्स की अधिकता (और प्रायः एक ही वर्ण पर दो डायट्रिक्स) के कारण आसानी से पहचानी जाती है।
वियतनामी वर्णमाला में 29 वर्ण है।
इनके अलावा निम्नलिखित १० डाईग्राफ/ट्राईग्राफ भी प्रयोग किये जाते हैं-
लैटिन वर्णमाला के ये वर्ण - "F", "J", "W" और "Z" वियतनामी भाषा के लेखन में उपयोग नहीं होते बल्कि विदेशी शब्दों के लेखन में ही इनका इस्तेमाल होता है।वियतनामी लेखन में वर्तनी और उच्चारण में सीधा सम्बन्ध नहीं है बल्कि जटिल सम्बन्ध है। कुछ स्थितियों में एक ही वर्ण अन्य ध्वनियों को निरुपित करता है; दूसरी तरफ दो या अधिक वर्ण एक ही ध्वनि के लिये प्रयुक्त होते हैम।
उमेश चन्द्र दत्त
उमेश चन्द्र दत्त (1840-1907) ब्रह्म समाज के संस्थापकों में अग्रगण्य थे। वे 'साधारण ब्रह्म समाज' के संस्थापकों में से भी एक थे। उन्होने शिक्षा (विशेषकर स्त्री शिक्षा) के क्षेत्र में उल्लेखनीय कार्य किया। अपने पवित्र जीवन के कारण उनको 'साधु' कहा जाता था।
आकाश चोपड़ा
आकाश चोपड़ा (जन्म 19 सितम्बर 1977, आगरा, उत्तर प्रदेश) भारतीय क्रिकेट खिलाड़ी हैं जो वर्ष 2003 के उत्तर्रार्द्ध से 2004 के अन्त तक भारतीय क्रिकेट टीम के लिए खेले। वो भारतीय क्रिकेट टीम के सलामी बल्लेबाज के रूप में खेले।
गहोई
गहोई एक मध्य भारत में एक व्यापारी समुदाय तथा एक भारतीय उपनाम है। गहोई समुदाय को 12 गोत्रों में बांटा गया है, प्रत्येक गोत्र छः उपजातियों में विभाजित हैं। उन्होंने पारंपरिक रूप से बुंदेलखंड के परवर जैन समुदाय के साथ सहभागिता की है।
ग्रहापति कोक्काल शिलालेख में उल्लिखित "ग्रहापति" परिवार को उसी समुदाय से माना जाता है जिसे अब गहोई के नाम से जाना जाता है। खजुराहो अवस्थित यह शिलालेख जिसपर विक्रम संवत १०५६, कार्तिक मास अंकित है, ग्रहपति परिवार का सबसे पुराण संकेत है गहोई वैश्य महासभा की स्थापना 1930 मे स्व.श्री ज्वाला प्रसाद जी बिलैया जी द्वारा की गयी ।
स्‍वतंत्रता दिवस (ब्राज़ील)
ब्राज़ील का स्वतंत्रता दिवस (), जिसे सामान्यतः सेते डी सेतेम्ब्रो (Sete de Setembro) के नाम से जाना जाता है प्रतिवर्ष 7 सितम्बर को ब्राज़ील में मनाया जाने वाला राष्ट्रीय अवकाश का दिन है। 7 सितम्बर 1822 को पूर्तगाल, ब्राज़ील और अल्गार्वे को यूनाइटेड किंगडम से स्वतंत्र घोषित किया गया था।
ब्राज़ील में इसे राष्ट्रीय अवकाश के रूप में मनाया जाता है। इसका मुख्य समारोह ब्रासीलिया में होता है जहाँ ब्राज़ील के राष्ट्रपति की उपस्थिति में सेना की परेड होती है। इस समारोह में लगभग 30,000 लोग भाग लेते हैं और इसका खर्चा लगभग 10 लाख रियाल होता है।
आज़ादी मार्च
पाकिस्तान सरकार विरोधी प्रतिवाद २०१४ "आज़ादी मार्च" के नाम से पाकिस्तान की नवाज़ शरीफ़ सरकार को गिराने के उद्देश्य निकला हुआ मार्च था जो १४ अगस्त २०१४ को शुरू हुआ। इस मार्च का नेतृत्व इमरान खान व ताहिर-उल-क़ादरी कर रहे थे।
मॉडल टाउन दुर्घटना 2014
अंतर्राष्ट्रीय वैश्य फेडरेशन
अंतर्राष्ट्रीय वैश्य फेडरेशन (International Vaish Federation) एक अंतर्राष्ट्रीय सामाजिक संस्था हैं, जिसकी स्थापना १३ जुलाई २०१४ को हुआ था। यह विश्व में वैश्य जाति का प्रतिनिधित्व करता हैं। पूर्व सांसद रामदास अग्रवाल इसके संस्थापक अध्यक्ष हैं।
अंतर्राष्ट्रीय वैश्य फेडरेशन की शाखाये हांगकांग, दुबई, नेपाल, थाईलैंड, और संयुक्त राज्य अमेरिका में भी हैं। यह संगठन देश भर में फैले वैश्य समाज को एक राजनीतिक शक्ति बनाने के साथ ही उनके हितों के लिए संघर्ष करता हैं।
रामदास अग्रवाल
रामदास अग्रवाल (17 मार्च 1937 – 26 जनवरी 2017) भारतीय जनता पार्टी के राजनेता थे। वो राजस्थान से भारतीय संसद के उच्च सदन राज्य सभा में सांसद रहे। वे अंतर्राष्ट्रीय वैश्य फेडरेशन के संस्थापक अध्यक्ष और ऑल इंडिया वैश्य फेडरेशन के अध्यक्ष भी रहे।
बनारसी दास गुप्ता
बनारसी दास गुप्ता (जन्म- 5 नवम्बर 1917, हरियाणा; मृत्यु- 29 अगस्त 2007) एक स्वतंत्रता संग्राम सेनानी, राजनीतिज्ञ, और समाज सेवी थे। वे 1 दिसम्बर 1975 से 30 अप्रैल 1977 तक तथा पुनः 22 मई 1990 से 12 जुलाई 1990 तक हरियाणा राज्य के मुख्यमंत्री रहे। उन्होंने स्वतंत्रता सेनानी होते हुए सामाजिक, राजनीतिक एवं सार्वजनिक जीवन को अपने अंदाज में जिया। बनारसी दास गुप्ता हिन्दी भाषा के पक्षधर और यथार्थवादी आदर्श जननायक थे। उन्होंने राष्ट्रीय एकता एवं अखंडता को मजबूत बनाकर हरियाणा की प्रगति में अपना बहुमूल्य योगदान दिया था।
आपनेने 'अपना देश', 'हरियाणा केसरी' और 'हरियाणा कांग्रेस पत्रिका' के द्वारा राजनैतिक जागृति तथा समाज सुधार के क्षेत्र में योगदान किया।
बाबू जी के नाम से मशहूर बनारसी दास गुप्ता जी का जन्म जन्म 5 नवम्बर 1917 को तत्कालीन पंजाब के जींद जिले के मानेहरु गांव में लाला रामसरुप दास जी के घर हुआ। आपकी शिक्षा कितलाना, चरखी दादरी एवं पिलानी में हुई। 'बिड़ला कॉलेज', पिलानी में शिक्षा प्राप्त की थी। पंडित जवाहरलाल नेहरु के प्रेरणादायी भाषण से प्रभावित होकर आप अपनी पढ़ाई छोड़कर स्वतंत्रता संग्राम में कूद पड़े और संघर्ष समिति की स्थापना की। स्वतंत्रता आंदोलन में आपको कई बार जेल भी जाना पड़ा।
बनारसी दास गुप्ता जी की गतिविधियां देखकर जींद रियासत में उन्हें 1941 ई. में गिरफ्तार करके फरीदकोट जेल में बंद कर दिया था। भारत छोड़ो आंदोलन में भी बनारसी दास गुप्ता ने भाग लिया और 1942 से 1944 ई. तक जेल में बंद रहे।
आजादी के पश्चात बनारसी दास जी ने जींद को भारत में शामिल करने के लिए आंदोलन किया और वहां समानांतर सरकार बनाई। तत्कालीन गृहमंत्री सरदार पटेल द्वारा जींद को पंजाब में सम्मिलित करने के समझौते के बाद ही यह आंदोलन समाप्त हुआ। 1968 के मध्यावधि चुनावों में वे भिवानी विधानसभा क्षेत्र से निर्वाचित हुए। 1972 में फिर से विधायक बने एवं सर्वसम्मति से विधानसभा अध्यक्ष चुने गए। गुप्ता जी बिजली एवं सिंचाई, कृषि, स्वास्थ्य आदि विभिन्न विभागों के मंत्री रहे। 1975 में इन्हें हरियाणा का मुख्यमंत्री बनाया गया। 1987 में एक बार फिर भिवानी से विधायक बने और उप-मुख्यमंत्री चुने गए। 1989 में एक बार फिर हरियाणा के उपमुख्यमंत्री रहे। सितम्बर 1990 में आप पर एक जानलेवा हमला भी हुआ। 1996 में आप राज्य सभा के लिये चुने गए।
बनारसी दास जी द्वारा अनेक धार्मिक संस्थाओं की स्थापना की गई। आप अस्पृश्यता के घोर विरोधी थे। आपके योग प्रेम एवं प्रकृति प्रेम के फलस्वरुप ही भिवानी में प्राकृतिक चिकित्सालय की स्थापना हुई। आपके सहयोग से भिवानी में कई शैक्षणिक संस्थाएं अस्तित्व में आई। एक जननेता, समाजसेवी और शिक्षाविद होने के साथ ही आपका एक रूप पत्रकार का भी रहा हे जिसे बहुत कम लोग जानते हैं। शिक्षा और पत्रकारिता के क्षेत्र में भी बनारसी दास गुप्ता का विशेष योगदान रहा था। उन्होंने कई शिक्षण संस्थाएं स्थापित कीं। श्रमिकों को संगठित करके उन्हें अपने अधिकार प्राप्त कराने में भी बनारसी दास गुप्त सहायक रहे। आप कई वषो तक साप्ताहिक 'अपना देश' और ‘हरियाणा केसरी’ के सम्पादक रहे। ‘पंचायती राज – क्यों और कैसे' के नाम से आपने एक पुस्तक लिखी, जो बहुत लोकप्रिय हुई। विभिन्न साहित्यिक संस्थाओं से भी आप जुडे रहे। आपकी अध्यक्षता में हरियाणा प्रदेश साहित्य समिति ने कई ऊल्लेखनीय काय किये। 89 वर्ष की आयु में 10 मई 2007 को हरियाणा का यह सपूत चिरनिद्रा में लीन हो गया।
ऑल इंडिया वैश्य फेडरेशन
ऑल इंडिया वैश्य फेडरेशन (अखिल भारतीय वैश्य फेडरेशन) एक अंतर्राष्ट्रीय सामजिक संस्था हैं, जिसकी स्थापना स्वतंत्रता सेनानी और हरियाणा के भूतपूर्व मुख्यमंत्री बनारसी दास गुप्ता ने १९८२ में किया था। यह वैश्य समाज के हित के लिए कार्य करता हैं। सांसद गिरीश कुमार संघी अखिल भारतीय वैश्य फेडरेशन के राष्ट्रीय अध्यक्ष हैं। बनारसी दास गुप्ता के बाद वरिष्ठ भाजपा नेता और राज्य सभा सांसद रामदास अग्रवाल इसके अध्यक्ष बने।
ऑल इंडिया वैश्य फेडरेशन की भारत में २० राज्यों में कई डिस्ट्रिक्ट यूनिट और संयुक्त राज्य अमेरिका, कनाडा, जापान, थाईलैंड और दुबई में भी शाखाये हैं।
बलबीर सिंह
बलबीर सिंह (बलबीर सिंह सीनियर) (जन्म : 31 दिसंबर 1923 - 25 मई 2020) [ हरिपुर, पंजाब) भारत के हॉकी खिलाड़ी थे, जिन्होने ओलम्पिक में पुरुष हॉकी फ़ाइनल में सर्वाधिक गोल रिकॉर्ड बनाया। भारत सरकार ने बलबीर को 1957 में पद्मश्री पुरूस्कार से सम्मानित किया। उन्हें प्रायः 'बलबीर सिंह सीनियर' कहा जाता है ताकि हॉकी के 'बलबीर सिंह' नामक दूसरे खिलाड़ी से भ्रम न हो।
बलबीर को 1957 में पद्मश्री मिला था, वह यह सम्मान हासिल करने वाले पहले खिलाड़ी थे। वह 1975 विश्व कप विजेता भारतीय टीम के मैनेजर भी थे। वे भारत की उन तीन ओलम्पिक टीमों में शामिल थे जिसने स्वर्ण पदक जीता (लन्दन-1948, हेलसिंकी-1952, मेलबोर्न-1956)। उन्होने 1952 के ओलम्पिक में नीदरलैण्ड के विरुद्ध पाँच गोल किये थे जो अभी तक रिकॉर्ड है। बलबीर सिंह ने तीन ओलंपिक के 8 मैचों में 22 गोल किए। अंतरराष्ट्रीय ओलिंपिक कमेटी ने आधुनिक ओलंपिक इतिहास के 16 महानतम खिलाड़ियों में शामिल किया था।
बलबीर सिंह सीनियर का 96 साल की उम्र में मोहाली के फोर्टिस अस्पताल में 25 मई 2020 को निधन हो गया। कोरोना टेस्ट की रिपोर्ट नकारात्मक रही, वह सांस की बीमारी से जूझ रहे थे। 2019 में वह फेफड़ों में निमोनिया के कारण तीन महीने अस्पताल में रहे थे ।
श्वेता चौधरी
श्वेता चौधरी (जन्म: 3 जुलाई 1986) भारत की एक खिलाड़ी हैं। इन्होंने इंचियोन में हुए 2014 एशियाई खेलों में १० मीटर एयर पिस्टल स्पर्धा में कांस्य पदक प्राप्त किया। वे हरियाणा के फरीदाबाद की निवासी हैं।
अमृता नारलीकर
अमृता नारलीकर जर्मन इंस्टीट्यूट ऑफ ग्लोबल एंड एरिया स्टडीज (गीगा) की प्रमुख हैं। भारतीय मूल की अमृता कैम्ब्रिज विश्वविद्यालय (ब्रिटेन) की प्रोफ़ेसर भी हैं। उन्होने अपनी स्नातक की पढ़ाई 1996 में दिल्ली विश्वविद्यालय के सेंट स्टीफेंस कॉलेज से एवं स्नातकोत्तर की पढ़ाई जवाहरलाल नेहरू विश्वविद्यालय से पूरा किया है।
महर्षि महेश योगी वैदिक विश्वविद्यालय
महर्षि महेश योगी वैदिक विश्वविद्यालय एक मान्यताप्राप्त सार्वजनिक विश्वविद्यालय है। इसकी स्थापना १९९५ में हुई थी। यह कटनी मध्यप्रदेश में स्थित है। यह महर्षि शिक्षा प्रणाली का एक हिस्सा है। यह स्नातक तथा परास्नातक दोनो ही डिग्री प्रोग्राम चलाता है।
महर्षि महेश योगी वैदिक विश्वविद्यालय का जालघर private university
जय भगवान
जय भगवान भारत के लिए खेलने वाले एक मुक्केबाज़ हैं। 2014 में इन्हें अर्जुन पुरस्कार से सम्मानित किया गया।
अभिषेक वर्मा
अभिषेक वर्मा भारत के लिए खेलने वाले एक तीरंदाज़ हैं। 2014 में इन्हें अर्जुन पुरस्कार से सम्मानित किया गया। 2014 के एशियाई खेलों में रजत चौहान और संदीप कुमार के साथ मिलकर कंपाउंड टीम स्पर्धा का स्वर्ण पदक जीता।
हिना सिद्धू
हिना सिद्धू भारत के लिए खेलने वाली एक निशानेबाज़ हैं। 2014 में इन्हें अर्जुन पुरस्कार से सम्मानित किया गया।
दारचा
दारचा (Darcha) भारत के हिमाचल प्रदेश राज्य के लाहौल और स्पीति ज़िले में लेह-मनाली राजमार्ग पर स्थित एक गाँव है।
दारचा भागा नदी के किनारे एक छोटा सा गाँव है. यह हिमाचल प्रदेश का सबसे उत्तरी गाँव है. मनाली लेह राजमार्ग दारचा से होकर गुजरता है। 10+2 की पढाई के लिए गाँव में एक स्कूल है, एक स्वास्थ्य केंद्र है. पेयजल, टेलीफोन और बिजली की सुविधाएं भी दारचा में हैं। मनाली और लेह के बीच चलने वाली कुछ बसें दारचा में रात को रूकती हैं। यात्री तम्बुओं में सोते हैं। तम्बुओं में खाना और बिस्तर मिलते हैं। पुलिस चेक पोस्ट पर यहाँ से गुजरने वाली हर गाड़ी को रुकना पड़ता है और वहां रखे रजिस्टर में जरुरी सूचनाएं भरनी पड़ती हैं। इसके अलावा दारचा सुप्रसिद्ध पदम-दारचा ट्रेक का समापन स्थान भी है। दारचा और पदम के बीच सड़क निर्माण का कार्य जारी है।
श्रीपाद अमृत डांगे
श्रीपाद अमृत डांगे (10 अक्टूबर 1899 - 22 मई 1991) भारतीय कम्युनिस्ट पार्टी के संस्थापक सदस्य तथा भारतीय मजदूर आन्दोलन के प्रमुख नेता थे। ब्रिटिश शासनकाल में अंग्रेज अधिकारियों ने उन्हें कम्युनिस्ट तथा ट्रेड यूनियन की गतिविधियों के लिये कुल १३ वर्ष के कारावास की सजा दी थी।
प्रियामणि
प्रियामणि (जन्म:4 जून 1984) भारतीय फ़िल्म अभिनेत्री और मॉडल है जो मुख्य रूप से दक्षिण भारत के सिनेमा में काम करती है। प्रियामणि का जन्म एक तमिल ब्राहमण परिवार में हुआ था जिनकी जड़े पालक्काड़ में है। उनका पालन पोषण बेंगलूरू में हुआ। सबसे पहली फ़िल्म उनकी तेलुगू सिनेमा की "एवारे अतागाडू" थी। उन्होनें 2004 में क्रमशः फिल्में "कंगालाल कैधू सेई" और "सत्यम्" के साथ तमिल सिनेमा और मलयालम सिनेमा में पर्दापर्ण किया। 2006 की तेलुगू फ़िल्म "पेल्लैना कोठालो" उनकी पहली सफल फ़िल्म थी।
2007 की तमिल फ़िल्म "पारुथीवीरन" से उन्हें व्यापक पहचान मिली, जिसके लिये उन्हें सर्वश्रेष्ठ अभिनेत्री का राष्ट्रीय फिल्म पुरस्कार मिला। इसी साल तेलुगू फ़िल्म "यमडोंग" से उन्हें वाणिज्यिक सफलता मिली। 2010 की रावण और रावणन से उन्होनें हिन्दी फ़िल्मों में आगाज़ किया। 2012 की "चारुलता" जिसमें उन्होनें जुड़ी हुई जुड़वा बहनों का किरदार निभाया था के लिये उन्हें आलोचनात्मक प्रशंसा मिली। "चेन्नई एक्सप्रेस" फ़िल्म में उन्होनें आइटम नम्बर भी किया था। वो विद्या बालन की बहन है।
क्षोभसीमा
क्षोभसीमा पृथ्वी के वायुमंडल में पायी जाने वाली वह परत है जो क्षोभ मण्डल को समताप मण्डल से अलग करती है। यह धरातल से ऊपर की और जाने पर वायुमंडल में तापमान में परिवर्तन के दृष्टिकोण से प्रथम असातत्य की परत है। इसकी ऊँचाई ध्रुवों पर कम और विषुवत रेखा के ऊपर अधिक होती है। शोभ सीमा में मौसमी घटनाएं नहीं होती है इसीलिए इसे शांत मंडल भी कहते हैं  NCERT
क्वथन
क्वथन या आम भाषा में उबाल, एक भौतिक प्रक्रिया है जिसके दौरान किसी द्रव के क्वथनांक बिंदु तक गर्म हो जाने पर उसकी सतह से तेज़ी से वाष्पीकरण होता है। तकनीकी भाषा में ऊष्मा द्वारा द्रव की सतह पर स्थित अणुओं की गतिज ऊर्जा उनके ऊपर लग रहे वायुमंडलीय वाष्पदाब के बराबर हो जाने की स्थिति को क्वथन कहते हैं।
सामान्य वायुदाब (1013.2 मिलिबार) पर जल का क्वथनांक 100 C होता है।
जलवायु वैज्ञानिक
जलवायु वैज्ञानिक वे लोग हैं जो जलवायु विज्ञान में पारंगत हैं और पृथ्वी पर स्थानों की जलवायु संबंधी चीजों का अध्ययन करते हैं।
फर्डिनेंड डी लेसप
फर्डिनेंड डी लेसप (; 19 नवम्बर 1805; 7 दिसम्बर 1894) एक फ़्रांसिसी राजनायिक थेें।.
सुढ़ियामऊ
उत्तर प्रदेश के बाराबंकी जिले में सुढ़ियामऊ नामक एक क़स्बा है।
यह भारत के उत्तरप्रदेश राज्य में बाराबंकी जिले का एक छोटा सा क़स्बा है। बाराबंकी से लगभग 36 किलोमीटर दूरी पर स्थित है। यह श्रीकृष्ण जन्मोत्सव के लिये प्राचीनकाल से ही जिले में प्रशिद्ध रहा है।
जनगणना 2011 के अनुसार क़स्बे की आबादी 4,998 थी। जिसमें 51% जनसंख्या पुरुषों की और 49% महिलायें थीं।
यहां एक सरकारी प्राइमरी पाठशाला, एक सरकारी जूनियर हाइस्कूल, एवं एक इस्लामिक मदरसा है। इसके अलावा कुछ जूनियर हाई स्कूल तक गैर सरकारी विद्यालय भी हैं। 2011 में क़स्बे की साक्षरता दर 45.58% थी।
यहां बस एवं रेलवे के ज़रिये सीधे पहुंचा जा सकता है। यहाँ सुन्धियामऊ रेलवे स्टेशन है जो पूर्वोत्तर रेलवे के अन्तर्गत आता है। जबकि नज़दीकी रेलवे स्टेशन तहसील फतेहपुर एवं बुढवल जं हैं।
संरचनात्मक प्रकार्यवाद
सरचनात्मक प्रकार्यवाद (Structural functionalism) या केवल प्रकार्यवाद समाजशास्त्र की प्रमुख अवधारणा है। प्रकार्यवादी सोच को विकसित करने वाले समाजशास्त्रियों में जिन दो विचारकों को महत्वपूर्ण माना जाता है उसमें दुर्खिम (1858-1917) तथा टालकाट पार्सन्स (1902-1979) प्रमुख रहे हैं। अमेरीकी समाजशास्त्र में प्रकार्यवादी सिद्धान्त का एक खास स्थान रहा है।
समाजशास्त्र में प्रत्यक्षवाद के साथ ही साथ प्रकार्यवादी सोच का एक विशेष स्थान रहा है। प्रकार्यवादी सिद्धान्त के समर्थक यह मानते हैं कि समाज की क्रियाएँ व्यवस्थित तरीकें से चलती है और इसलिए वह समाज को एक व्यवस्था (सिस्टम) के रूप में देखतें हैं। सामाजिक व्यवस्था को व्यवस्थित रूप से चलाए रखने में विभिन्न तत्वों के बीच आत्मनिर्भरता पाई जाती है। समाज के ये विभिन्न तत्व एक सम्पूर्ण व्यवस्था का प्रतिनिधित्व करते हैं। अतः समाज एक सम्पूर्ण व्यवस्था है जिसके व्यवस्थित स्वरूप को बनाए रखने में विभिन्न समूहों तथा संस्थाओं का महत्वपूर्ण योगदान होता है। समाजशास्त्र में प्रकार्यवादी सिद्धान्त के जनक इमाइल दुर्खिम को माना जाता है जिन्होंने यह बताया था कि समाज में एकता बनाए रखने के लिए धर्म, नैतिक आधार प्रदान करता है। धर्म के आधार पर समाज के नैतिक मूल्य, समाज के एकाकी स्वरूप को पुष्ट करते हैं।
संस्कृत कॉलेज
संस्कृत कॉलेज कोलकाता स्थित एक महाविद्यालय है। यह पश्चिम बंगाल शासन का एक विशिष्ट कला महाविद्यालय है, जिसमें संस्कृत, पालि, भाषाविज्ञान, प्राचीन भारतीय एवं विश्व इतिहास की स्नातक स्तर की शिक्षा दी जाती है। यह कोलकाता विश्वविद्यालय से सम्बद्ध है। इसकी स्थापना १ जनवरी १८२४ को हुई थी और यह भारतीय उपमहाद्वीप के सबसे पुरानी शैक्षिक संस्थाओं में से एक है। Lord amherest के द्वारा बनाई गई हैं
यह शिक्षा प्रतिष्ठान, उत्तरी कोलकाता के कॉलेज स्ट्रीट क्षेत्र में स्थित है।
स्थापना १८२४ ई में।
अलीबाबा समूह
अलीबाबा समूह (阿里巴巴集团, Alibaba Group Holding Limited (NYSE: BABA)) चीन की प्रसिद्ध ई-कॉमर्स कम्पनी है। सन् २०१२ में इसके दो पोर्टलों ने 1.1 ट्रिलियन युआन (170 बिलियन अमेरिकी डॉलर) का कारोबार किया जो इ-बे (eBay) और अमेजन_डॉट_कॉम के संयुक्त कारोबार से अधिक है। यह कम्पनी मुख्यतः चीन में कार्य करती है और १९ सितम्बर २०१४ को जब इसका पहला सार्वजनिक ऑफरिंग (IPO) आया तो इसका बाजार मूल्य 231 बिलियन अमेरिकी डॉलर मापा गया था।
सुन्धियामऊ रेलवे स्टेशन
सुन्धियामऊ रेलवे स्टेशन सुढ़ियामऊ क़स्बे में है। यह पूर्वोत्तर रेलवे के अन्तर्गत आता है।
सुन्धियामऊ रेलवे स्टेशन के नजदीक स्थित पूर्वोत्तर रेलवे के अन्य स्टेशन:-
सिद्दीकी
सिद्दीकी, सिद्दीक़ी या सिद्दिकी एक बहु-प्रचलित मुस्लिम उपनाम है। इसका अर्थ इस्लाम के पहले खलीफा अबू बक्र से सम्बंधित या उनके वंश से जुड़े लोग हैं। इस्लाम का मूलत: प्रचार एवं फैलाव इसी जाति के लोगो ने शुरू किया। हालांकि इस उपनाम के लोग विश्व कई जगहों पर पाए जाते हैं, लेकिन इन लोगों की संख्या भारत-पाकिस्तान में अधिक है।
फारूकी
फारूकी, फ़ारूकी या फ़ारूक़ी एक बहु-प्रचलित मुस्लिम उपनाम है। इसका अर्थ इस्लाम के दूसरे खलीफा उमर से सम्बंधित या उनके वंश से जुड़े लोग हैं। हालांकि इस उपनाम के लोग विश्व कई जगहों पर पाए जाते हैं, लेकिन इन लोगों की संख्या भारत में अधिक है इन लोगों ने विश्व भर में नाम कमाया है।
खानदेश सल्तनत की स्थापना 1382 ई. में मलिक अहमद फारूकी (मलिक राजा) ने की थी। जो फिरोज़ शाह तुगलक का सिपाहसलार था। फारूकी राजवंश के दूसरे शासक नासिर खान फारुकी द्वारा असीरगढ़ किला जीतने के बाद बुरहानपुर को खानदेश की राजधानी बनाया।
1: मलिक अहमद फारूकी (मलिक राजा) (1388-99) 2: नासिर खान फारूकी (प्रथम) (1399-38)
3: आदिल खान (प्रथम) (1438-41)
4: मुबारक खान (1441-57)
5: आदिल खान (द्वितीय) (1457-1501)
6: दाऊद खान (1501- 08)
7: गज़नी खान (1508) आठ दिन
8: आलम खान (1508-09)
9: आदिल खान (तृतीय) (1509-20)
10: मुहम्मद शाह (प्रथम) (1520-37)
11: मुबारक शाह (1537-66)
12: मुहम्मद शाह (द्वितीय) (1566-76)
13: राजा अली खान (1576-97)
14: बहादुर शाह (1597-1601)
1601 में खानदेश सल्तनत पर मुगल सम्राट अकबर द्वारा आक्रमण कर खानदेश को मुगल साम्राज्य में मिला लिया और अंतिम शासक बहादुर शाह को आत्मसमर्पण करना पड़ा।
उस्मानी (उपनाम)
उस्मानी या उसमानी क बहु-प्रचलित मुस्लिम उपनाम है। इसका अर्थ इस्लाम के तीसरे खलीफा उस्मान से सम्बंधित या उनके वंश से जुड़े लोग हैं। हालांकि इस उपनाम के लोग विश्व कई जगहों पर पाए जाते हैं, लेकिन इन लोगों की संख्या भारत-पाकिस्तान में अधिक है।
अलवी (उपनाम)
अलवी या अल्वी एक बहु-प्रचलित मुस्लिम उपनाम है। इसका अर्थ इस्लाम के चौथे खलीफा अली से सम्बंधित या उनके वंश से जुड़े लोग हैं। हालांकि इस उपनाम के लोग विश्व कई जगहों पर पाए जाते हैं, लेकिन इन लोगों की संख्या भारत-पाकिस्तान में अधिक है।
बेग (बहुविकल्पी)
बेग निम्न लिखित कारणों से प्रयोग में आता है:
बेग (उपनाम)
बेग या बेय एक बहुप्रचलित मुस्लिम उपनाम है जो तुर्की में सरदार का अर्थ रखता है। इस उपनाम के लोग भारत, पाकिस्तान, अफ़गानिस्तान, बाँग्लादेश, मध्य एशिया और पश्चिमी योरोप में पाए जाते हैं।
हम ने ली है... शपथ
हम ने ली है... शपथ एक भारतीय साप्ताहिक धारावाहिक है जो आपराधिक शैली पर बुना गया है। इसका प्रसारण 15 जनवरी 2012 से लाइफ ओके पर किया जाता है। कार्यक्रम को शपथ... सुपरकॉप्स वर्सिस सुपर विलैन्स नामक एक अन्य नाम भी दिया गया। कार्यक्रम का द्वितीय सत्र 07 जुलाई 2013 से प्रदर्शित किया गया।
पंजाब कृषि विश्वविद्यालय
पंजाब कृषि विश्वविद्यालय (Punjab Agricultural University (PAU)) लुधियाना में स्थित पंजाब सरकार का कृषि विश्वविद्यालय है। इसकी स्थापना १९६२ में की गयी थी। यह गोविन्द बल्लभ पन्त कृषि एवं प्रौद्योगिकी विश्वविद्यालय, पन्तनगर के बाद भारत में दूसरा सबसे पुराना कृषि विश्वविद्यालय है। १९६० के दशक में भारत की हरित क्रांति में इस विश्वविद्यालय की अहम भूमिका थी।
सन २००५ में इसका विभाजन करके गुरु अंगद देव पशुचिकित्सा एवं पशुविज्ञान महाविद्यालय (Guru Angad Dev Veterinary and Animal Sciences University) निर्मित किया गया।
बिधान चन्द्र कृषि विश्वविद्यालय
बिधान चन्द्र कृषि विश्वविद्यालय (BCKV) पश्चिम बंगाल का एक कृषि विश्वविद्यालय है। यह कृषि, उद्यानिकी, कृषि इंजीनियरी आदि के क्षेत्र में उच्च शिक्षा प्रदान करती है। यह नदिया जिले के कल्याणी तहसील के हरिनघाट के मोहनपुर में स्थित है।
रामदास गौड़
रामदास गौड़ (1881 - 1937) स्वतंत्रता सेनानी, हिन्दी लेखक तथा विज्ञान परिषद के संस्थापकों में से एक थे। आप 'जीवित विश्वकोश' (लिविंग एन्साइक्लोपीडिया) के नाम से प्रसिद्ध थे।
श्री रामदास गौड़ का जन्म सन् 1881 में जौनपुर में हुआ था। आपकी प्रारंम्भिक शिक्षा जौनपुर व वाराणसी में हुई। 1907 में प्रयाग के म्योर सेन्ट्र्रल कॉलेज से आपने बी0 ए0 की पढाई की। आप सेन्ट्र्रल हिन्दू कॉलेज (बनारस) में रसायन के सहायक अध्यापक रहे। 1908 से 1910 तक कायस्थ पाठशाला प्रयाग में रसायन के अध्यापक रहे। रसायन से एम0 एस0 सी0 करके आप प्रयाग विश्वविद्यालय में रसायन के डिमांस्ट्रेटर भी रहे। 1918 में आप काशी हिन्दू विश्वविद्यालय में प्रोफेसर रहे परन्तु 1921 में असहयोग आन्दोलन के दौरान नौकरी छोड़ दी। आप कांग्रेस की प्रान्तीय समिति के सदस्य तथा हिन्दी साहित्य सम्मेलन की स्थायी समिति के भी सदस्य रहे। डेढ़ वर्ष तक आप जेल में भी रहे।
रामदास गौड़ दो कार्यों के लिए विशेष रूप से स्मरण किए जाते हैं। उन्होंने 'हिन्दुत्व' नामक ऐसे ग्रंथ की रचना की, जो संभवतः समस्त भारतीय भाषाओं में अद्वितीय रहा है। यह एकमात्र ऐसा ग्रंथ है जो वेद, वेदांग, दर्शन, स्मृति, इतिहास, पुराण, तंत्र, संप्रदाय, पंथ आदि का पूरा और प्रामाणिक परिचय देता है। हिन्दू धर्म के क्रमिक विकास की भी इससे पूरी जानकारी मिलती है। इस ग्रन्थ में 10 खण्ड और 80 अध्याय हैं। 'हिंदुत्व' में आपने कबीर द्वारा रचित ७१ पुस्तकें गिनायी हैं।
हिन्दी में वैज्ञानिक लेखन को प्रोत्साहित करने के लिए 1913 में आपने प्रयाग में विज्ञान परिषद की स्थापना की। 1933-1937 तक आप 'विज्ञान' पत्रिका के संपादक रहे तथा 1915-1916 तक परिषद के प्रधानमंत्री रहे। आपकी 'वैज्ञानिक अद्वैतवाद' पुस्तक भी प्रसिद्ध है। इन्होंने 'रामचरितमानस' के पाठ का सम्पादन भी किया।
आपने 23 पुस्तकें लिखीं तथा 200 से अधिक लेख लिखे। अपने समय में आप वैज्ञानिक-दार्शनिक विषयों के लेखक के रूप में प्रसिद्ध थे। आपने प्रेमचन्द के प्रेमाश्रम की भूमिका के रूप में अनुवचन लिखा था। आपके 'विज्ञान हस्तामलक' को 1936 में मंगला प्रसाद पुरस्कार प्रदान किया गया। 'हस्तामलक' का अर्थ होता है, 'हाथ में लिया हुआ आँवला' अर्थात वह वस्तु या विषय जिसका अंग प्रत्यंग हाथ में लिए हुए आँवले के समान, अच्छी तरह समझ में आ गया हो।
1937 ई. में आपका निधन हो गया।
जयद्रथ-वध
जयद्रथ-वध मैथिलीशरण गुप्त द्वारा रचित प्रसिद्ध खण्डकाव्य है। इसका प्रकाशन 1910 में हुआ था। यह हरिगीतिका छंद में रचित है। गुप्त जी की प्रारम्भिक रचनाओं में 'भारत भारती' को छोड़कर 'जयद्रथ वध' की प्रसिद्धि सर्वाधिक रही।
यह खण्डकाव्य सात सर्गों में विभक्त है। इसमें महाभारत का वह प्रसंग वर्णित है, जिसके अन्तर्गत द्रोणाचार्य द्वारा चक्रव्यूह की रचना किये जाने से लेकर अर्जुन द्वारा जयद्रथ के वध तक की कथा आ जाती है। महाभारत के युद्ध के समय द्रोणाचार्य के द्वारा बनाये गये चक्रव्यूह में, अर्जुन की अनुपस्थिति में युद्ध के लिए गये हुए अभिमन्यु को फंसाकर जब जयद्रथ द्वारा उसका वध का दिया जाता है तो युद्ध से लौटे हुए अर्जुन के लिए यह मृत्यु असहनीय हो उठती है और वे जयद्रथ-वध की प्रतिज्ञा कर बैठते हैं तथा उस लक्ष्य की पूर्ति भी कर देते हैं। गुप्त जी ने महाभारत की कथा के इसी अंश को इस खण्ड-काव्य का वर्ण्य-विषय बनाया है। कवि ने ग्रन्थ के प्रारम्भ में मंगलाचरण के रूप में भगवान राम की स्तुति की है और इसके बाद इस कृति के उद्देश्य, महाभारत-युद्ध के कारण, उसके उत्तरदायी व्यक्ति और परिणामों का संकेत किया है।
महाभारत का युद्ध होने के मूल कारण पर विचार करते हुए कवि का मत है कि संसार का सबसे बुरा कर्म अपने अधिकार का उपयोग न करना है। अपने अधिकारों को प्राप्त करने के लिए यदि कभी अपने बन्धुओं को दण्ड देना पड़े तो यह कर्म अधर्म न माना जाकर धर्म ही माना जायेगा। कवि ने देशवासियों को यह संदेश दिया है कि पारस्परिक ईर्ष्या-द्वेष का भाव छोड़कर मिल-झुल कर रहना चाहिए। आपस की फूट विनाशकारी होती है।
इस काव्य की भाषा तत्समनिष्ठ खड़ी बोली है। हरिगीतिका छन्द का प्रयोग किया गया है। आलंकारिक भाषा की छटा दर्शनीय है।
काव्य की द्रष्टि से 'जयद्रथ वध' मैथिलीशरण गुप्त के कृतित्व के आरम्भिक काल की रचनाओं में सर्वश्रेष्ठ है। चित्रणकला और अप्रस्तुत विधान बहुत अच्छा है। भाषा में प्रवाह और ओज है। सुभद्रा और उत्तरा के विलाप में करूणा की अप्रतिबद्ध धारा प्रावाहित हुई है।अर्जुन ने श्रीकृष्ण की चेतावनी ध्यान से सुनी और अपनी लक्ष्य की ओर ध्यान कर बाण छोड़ दिया। उस बाण ने जयद्रथ का सिर धड़ से अलग कर दिया और उसे लेकर सीधा जयद्रथ के पिता की गोद में जाकर गिरा। जयद्रथ का पिता चौंककर उठा तो उसकी गोद में से सिर ज़मीन पर गिर गया। सिर के ज़मीन पर गिरते ही उनके सिर के भी सौ टुकड़े हो गए। इस प्रकार अर्जुन की प्रतिज्ञा पूरी हुई।
चिराग पासवान
चिराग कुमार पासवान एक भारतीय राजनीतिज्ञ तथा लोक जनशक्ति पार्टी के राजनेता है। वे भारत के बिहार राज्य जमुई लोक सभा निर्वाचन क्षेत्र से सांसद है। वे लोजपा प्रमुख श्री रामविलास पासवान के पुत्र है।
27 फरवरी 2021 को, लोक जनशक्ति पार्टी के अध्यक्ष चिराग पासवान ने अयोध्या में राम मंदिर के निर्माण के लिए 1.11 लाख रुपए का दान दिया।
चिराग कुमार पासवान 5 नवंबर 2019 से 15 जून 2021 तक अपने पिता श्री की पार्टी लोजपा के अद्दयक्ष थे।
गोएमों: एक जांबाज़ योद्धा
गोएमों: एक जांबाज़ योद्धा (मूल शीर्षक: GOEMON (ゴエモン)) एक २००९ है जापानी ऐतिहासिक कल्पना फिल्म। यह शिथिल की कहानी पर आधारित है, अमीर से कीमती सामान चुरा लिया है और उन्हें गरीबों को दे दिया, जो एक महान डाकू नायक। फिल्म गोएमों के कारनामों की एक काल्पनिक खाता है और सेन्गोकु अवधि के अंतिम चरण के दौरान उनकी भूमिका, विशेष रूप से अवधि सेकीगहरा ​​की निर्णायक लड़ाई के लिए अग्रणी।
राजमाता जिजाऊ
राजमाता जिजाऊ मराठा साम्राज्य के संस्थापक छत्रपती शिवाजी की माँ जिजाबाई के जीवन पर आधारित २०११ की एक मराठी फ़िल्म है।
मृदा लवणता
मृदा में लवण (नमक) की मात्रा को मृदा लवणता (Soil salinity) कहते हैं। मृदा में नमक की मात्रा बढने की क्रिया लवणीकरण (salinization) कहलाती है। नमक, प्राकृतिक रूप से मिट्टी तथा जल में पाया जाता है। मृदा का लवणीकरण प्राकृतिक प्रक्रिया द्वारा हो सकता है जैसे, खनिज अपक्षय (mineral weathering) या समुद्र के क्रमशः दूर जाने से। सिंचाई करने आदि कृत्रिम क्रियाओं से भी मृदा की लवणता बढ़ सकती है,और मृदा पोटाश से दूर की जाती है।
कोरकू लोग
कोरकू जनजाति के लोग मध्यप्रदेश में सतपुड़ा पर्वतमाला के जंगलों से लगे [[छिन्दवाड़ा [[मवासी ]],[[बैतूल]] जिले की [[भैंसदेही]] और [[चिचोली]] तहसील में, [[होशंगाबाद]] जिले में, [[हरदा|भिण्ड जिले में]],खण्डवा जिला के खालवा तहसील के समस्त ग्राम एवं सीहोर जिले के दक्षिणी हिस्से में भी पाये जाते हैं। [[श्रेणी:भारत की जनजातियाँ]] [[श्रेणी:भारत की मानव जातियाँ]]
फतेहपुर, बाराबंकी
फतेहपुर (Fatehpur) भारत के उत्तर प्रदेश राज्य के बाराबंकी ज़िले में स्थित एक नगर है।
तहसील फतेहपुर की दक्षिण पश्चिम सीमा लखनऊ से सटी है तो उत्तरी सीमा की ओर बेलहरा रामपुर मथुरा (घाघरा नदी) और बहराइच तक विस्तृत है। जनपद बाराबंकी के उद्योग क्षेत्र कुर्सी में स्थित है। इसी उद्योग क्षेत्र से लगा हुआ एशिया का सबसे बड़ा पावर ग्रिड इसी तहसील में है। फ़तेहपुर तहसील मुख्यालय शांतिपुर्ण समभाव व मजबूत आर्थिक गतिविधियों का केंद्र है।
भूमि उद्धार
समुद्र, नदी या झील की भूमि से नयी भूमि बनाना भूमि उद्धार (Land reclamation) कहलाता है।
जलक्षेत्रों के निचले या आसपास के क्षेत्रों में कृत्रिम भूमि के सृजन और भूमि के स्तर को उठाने की प्रक्रिया को “भूमि उद्धार” कहते हैं।उसमें भरने की मिट्टी को साधारणतया आसपास के जलीय क्षेत्रों से लिया जाता है ताकि जलीय क्षेत्रों की गहराई को सुधारा जा सके और साथ ही भूमि के सृजन के लिए उसका प्रयोग किया जा सके।
बैंक समाधान विवरण
बैंक समाधान विवरण (bank reconciliation statement) वह विवरण है जिस की सहायता से हम अपनी पासबुक तथा अपने बैंक अकाउंट में अंतर का पता लगा सकते हैं। इस विवरण में हम सबसे पहले अपनी पासबुक का अंत वाला बैलेंस लेते हैं फिर आपने बैंक अकाउंट के साथ ऐसे जाते हैं जैसे के हम ने बैंक में पैसे जमा कराये पर बैंक में जमा नही हुई, तो इससे हमीं पास बुक के बैलेंस को जमा कर देना है ताकि यह बैंक अकाउंट के समान हो जाये।
ड्रेजिंग कार्पोरेशन ऑफ़ इण्डिया लिमिटेड
ड्रेजिंग कार्पोरेशन ऑफ़ इण्डिया लिमिटेड (Dredging Corporation of India Limited / डी.सी.आई.) भारत सरकार का एक मिनीरत्न सार्वजनिक क्षेत्र उपक्रम है जो निष्कर्षण (ड्रेजिंग) के कार्य में संलग्न है। इसका प्रधान कार्यालय व्यूहनीतिगत महत्त्वपूर्ण कारणों से भारत के पूर्वी तट के विशाखपट्‌नम में स्थित है। डी.सी.आई. महा और लघु पत्तनों, नौ-सेना, मात्स्यकी बंदरगाहों और अन्य समुद्री संगठनों के नौवहन जलमार्गों में वांछित गहराइयाँ निरंतर उपलब्ध कराने को सुनिश्चित करने में सहायक रहा है। निष्कर्षण के कार्यकलापों की परिसीमाएँ विश्व भर में तेज गति से बढ़ती जा रही है और इन सेवाओं की मांग भी बढ़ती जा रही है और पर्यावरण संरक्षण, पर्यटन, बाढ़-नियंत्रण, सिंचाई, विद्युत-उत्पादन, पत्तन विकास, खननन, भूमि-उद्धार, अपतटीय पाइपलाइनें लगाने इत्यादि के लिए इनका उपयोग किया जा रहा है।
वाप्‍कोस लिमिटेड
वाप्कोस लिमिटेड (Water and Power Consultancy Services (WAPCOS)) भारत सरकार के केन्‍द्रीय जल संसाधन मंत्रालय, के अन्‍तर्गत सार्वजनिक क्षेत्र उद्यम है। यह ‘लघु रत्‍न’ तथा “आईएसओ 9001:2008” प्रमाणित कम्पनी है।
वाप्‍कोस, भारत सरकार के विभिन्‍न संगठनों से व्‍यावसायिक तथा विशेषज्ञों को अपने मुख्‍य समूह में शामिल करते हुए बहुआयामी परियोजना टीमों को आंतरिक तौर पर क्षमता उपलब्‍ध करवाने के लिए, भारत तथा विदेशों में जल संसाधन, विद्युत तथा अवस्‍थापना क्षेत्र के सभी क्षेत्रों में परामर्शी सेवाएं उपलब्‍ध करवाता है।
ग्रैंड होटल कोलकाता
ग्रैंड होटल या ग्रांड होटल, जिसे अब ओबेरॉय ग्रैंड के नाम से जाना जाता है, जवाहरलाल नेहरु रोड (जिसे पहले चौरंगी रोड कहा जाता था) पर कोलकाता की के हृदय में स्थित है। यह अंग्रेजी काल की एक सर्वसज्जित और विशालकाय इमारत है जोकि कोलकाता में बहुत प्रसिद्ध भी है। इस होटल को ओबेरॉय चैन ऑफ़ होटल्स ने खरीद रखा है। वह स्थान जहाँ अब ग्रैंड होटल स्थित है, उन्नीसवीं सदी के शुरूआती दौर में कर्नल ग्रैंड के निवास स्थान के रूप में नम्बर 13,चौरंगी रोड पर इसका निर्माण कराया गया था। श्रीमती ऐनी मोंक द्वारा इस निवास स्थान को एक बोर्डिंग हाउस के तौर पर बदल दिया गया और बाद में उन्होने अपने व्यापार को नंबर 14,15 और 17 में विस्तारित कर लिया। 16 चौरंगी रोड पर एक थिएटर था जिसके मालिक इसफाहन के रहने वाले अमेरिकी नागरिक अराथून स्टीफन थे और वे ही इसे संचालित करते थे। जन 1911 में यह थिएटर आग में जल गया था, उसे स्टीफन ने श्रीमती मोंक से खरीद लिया और बाद में इसे वर्तमान समय में देखे जाने वाले के होटल का रूप दे दिया गया। इस होटल को नवपुरातत्व स्टाइल में बनाया गया है। इसी कारण यह बहुत ही जल्द कोलकाता में रह रहे अंग्रेजों के लिए एक चहेता पर्यटन स्थल बन गया। इसे मुख्यतः प्रत्येक वर्ष होने वाली नव वर्ष के आयोजन जिसमें बॉलरूम में ट्वेल्व पिग्लेट्स की रिलीज़, ठंडी शम्पैन और मूल्यवान उपहारों लिए के लिए जाना जाता था। जिसे भी पिग्लेट मिलता था, वह उसका स्वामी बन जाता था।
सन 1930 में, स्टीफन की मृत्यु के बाद, कोलकाता में टाइफाइड की महामारी के चलते होटल में 6 लोगों की मृत्यु हो गयी। होटल के ड्रेनेज संयंत्र पर लोगों का शक पहुंचा और इस होटल को 1937 में बंद कर दिया गया। इस सम्पत्ति को मोहन सिंह ओबेरॉय ने पट्टे पर ले लिया था जिन्होंने इस होटल को दुबारा सन 1937 में खोल दिया और वे 1943 तक इस सम्पत्ति को पूरी तरह से खरीद चुके थे।
द्वितीय विश्व युद्ध के दौरान इस होटल को बहुत प्रसिद्धि मिली क्योंकि यहाँ पर 4000 सैनिकों ने डेरा डाला था और वे यहाँ नियमित रूप से पार्टी करते थे। उस समय की याद करते हुए पर्यटक अमेरिकी नौसेना के बॉल जैसी ही इस होटल में घटने वाली अनेक घटनाओं का ब्यौरा देते हैं।
पूरे ब्लॉक को घेरती हुई विशाल श्वेत ईमारत जिसके ऊपरी ताल के कोलोनेड बरामदे और बालकनी चारों और से दिखाई देते हैं। ब्लॉक के चारों ओर लम्बाई में बाहर निकलता हुआ बरामदा विशिष्ट खुदाई वाले जोड़ीदार स्तंभों पर टिका हुआ है। प्लास्टर पर सुसज्जित मुखौटों की आकृति प्रतिबिंबित है। यहाँ के बरामदे भी बहुत आकर्षित प्रतीत होते हैं।
कल्लर भूमि
कल्लर भूमि तीन प्रकार की होती है-ऐसी भूमि की विद्युत चालकता 4.0 डेसी सिमेन प्रति मीटर से अधिक होती है जबकि विनियमशील सोडियम 15 प्रतिशत से कम होता है। पीएच मान 8.5 से प्रायः कम होता हैं। इनमें सोडियम, कैल्शियम तथा मैग्नीशियम के क्लोराइड और सल्फेट के नमक की अधिकता होती है। इसमें पानी आसानी से रिस कर नीचे जाता हैं। इन भूमियों पर नमक की परत जमा होने के कारण गद्दे के समान नरम हो जाती है।
इनमें नमक की मात्रा कम होती है। (संतृप्त निष्कर्ष की विद्युत चालकता 4.0 डेसी सिमेन प्रति मी. से कम) व पी.एच. प्रायः 8.5 से अधिक होता हैं, विनियमशील सोडियम 15 प्रतिशत से अधिक होता है। पानी के रिसने की क्षमता एक दम घट जाती है और भूमि सख्त हो जाती हैं। इनमें सोडियम कार्बोनेट और बाईकार्बोनेट की अधिकता हो जाती है। जैव पदार्थ घुलकर सतह पर आ जाते हैं अतः भूमि की सतह काली दिखाई देती है।
इनमें नमक की मात्रा तो लवणीय भूमि की तरह ही होती है साथ में विनियमशील सोडियम भी क्षारीय भूमि की तरह होता हैं। मृदा का पी.एच. भी 8.5 से अधिक होता हैं। भूमि सख्त होती हैं व इसमें पानी के रिसने की क्षमता घट जाती है।सुधार की दृष्टि से भूमि को दो श्रेणियों में रखा जाता है। पहली लवणीय, दूसरी क्षारीय। जो तीसरी श्रेणी की भूमि है वह सुधार की दृष्टि से दूसरी श्रेणी में ही आती है।
एक एकड़ खेत को 8 बराबर-बराबर टुकडों में बांट लें। प्रत्येक टुकडे़ के चारों ओर 30 सैं.मी. ऊंची मजबूत मेंड़ बनाएं। भूमि के इन टुकडों को पूरी सावधानी से समतल करें। दो बार करके 30 सैं.मी. अच्छे किस्म का पानी भर दें। इससे भूमि की 30 सैं.मी. की तह में पहले के मुकाबले 10 प्रतिशत से भी कम लवण रह जाएंगे। शुरु में चावल, गेहूँ, जौ जैसी सहनशील व अर्द्धसहनशील फसलें उगाएं। यदि पर्याप्त पानी न हो तो धान न लगाएं। लवण सहनशील व लवण संवेदनशील फसलों का वर्गीकरण नीचे दिखाया गया है।
ऐसी भूमि में सदैव फसलें उगाएं ताकि भूमि में जल-स्तर नीचा रहे और लवण ऊपर न आने पाएं। यदि भूमिगत जल अच्छी किस्म का है और जल-स्तर 2 मी. तक है तो ऐसे खेतों की सिंचाई नियमित रूप से करें।
सहनशील फसलें
संवेदनशील फसलें
अर्द्धसहनशील फसलेंअसिंचित व बारानी क्षत्रों में कल्लर भूमि को सुधारना अत्यन्त कठिन कार्य है। इस प्रकार के क्षेत्रों में वर्षा शुरु होने के साथ ही कल्लर भूमि की प्रक्रिया शुरु हो जाती है। वर्षा आने से पहले खेतों को समतल करके एक एकड़ खेत को 8 बराबर टुकडों में बांट लें। प्रत्येक टुकडे़ के चारों ओर 30 सैं.मी. ऊंची मजबूत मेंड़ बनाएं। मिट्टी-परीक्षण-रिपोर्ट के अनुसार जिप्सम डालकर इसे ऊपर की 10 सै.मी. की मिट्टी की तह में अच्छी प्रकार मिला दें। यह कार्य पहली बरसात आने से पहले पूरा कर लेना चाहिए। बरसात का पानी खेत में रोकें। यदि इस मौसम में कुछ अतिरिक्त अच्छा पानी मिल जाए तो उसे भी खेत में डाल दें। एक डेढ़ महीने बाद बीज के लिए ढैंचा बो दें। फिर इसे काटने के बाद यदि समय हो और मिट्टी में नमी हो तो जौ लगायें। खाद तथा उर्वरकों का प्रयोग मिट्टी की जांच एवं फसलों की जरुरत के आधार पर करें।
सौर भौतिकी
सौर भौतिकी (Solar Physics) खगोल भौतिकी की वह शाखा है जिसमे सूर्य का विस्तार से अध्ययन किया जाता है। इसमें हमारे निकटतम तारे सूर्य पर सभी सम्भव और विस्तृत प्रेक्षणों का अध्ययन किया जाता है। हमारी धरती का सबसे नजदीक का तारा है। सौर भौतिकी का अध्ययन इस लिए भी महत्वपूर्ण हो जाता है क्योंकि यह माना जाता है कि सूर्य पर होने वाली गतिविधियों का हमारी धरती पर प्रभाव होगा।
उप्रेती
उप्रेती (ब्राह्मण उपनाम) मुख्यतः भारत के उत्तराखण्ड राज्य के कुमाऊँ क्षेत्र में रहने वाले उच्च कुलीन ब्राह्मण हैं । इस समुदाय के लोग, उत्तर प्रदेश, दिल्ली, मध्य प्रदेश, राजस्थान, सिक्किम, आसाम, नेपाल और भूटान,में भी रहते हैं। अपनी परम्पराओं के अनुसार, ये शैव सम्प्रदाय के अनुयायी हैं, जो भगवान शिव को अपना ईष्ट आराध्य मानते हैं।
बद्री दत्त पाण्डेय अपनी पुस्तक कुमाऊं के इतिहास में लिखते हैं कि कान्यकुब्ज ब्राह्मण शम्भु शर्मा काली कुमाऊं क्षेत्र में आए तथा उप्रेडा गांव में बस गए। इस प्रकार इनके वंशज उप्रेती कहलाए। तथा चन्द राजाओं के यहां पर राजपुरोहित,राजमंत्री,दीवान,आदि उच्च पदों पर सम्मानित रहे।
दूसरी ओर पंडित रामदत्त ज्योतिर्विद बताते हैं कि कुमाऊं में मण कोटि राजाओं के समय शिव प्रसाद वाजपेई उनके यहां आए उनकी विद्वता के प्रतिरूप राजा ने उन्हें राजपुरोहित बनाया और उप्रेत्याड़ा गांव जागीर में देकर विनायपूर्वक रोक लिए । इस प्रकार राजा के उप(समीप) रहने के कारण इनके वंशज उप्रेती कहलाए।
वर्तमान में ये लोग कुमाऊं के साथ अनेक अन्य स्थानों में भी निवास कर रहे हैं।
एंड्रॉइड वन
एंड्रॉइड वन एंड्रॉयड संचालन प्रणाली के लिए गूगल द्वारा बनाई गई एक प्रोग्राम है। इसके द्वारा गूगल का लक्ष्य लोगो तक सस्ते(6000-12000 तक) व अच्छे मोबाइल फोन पहुँचाना है। इस पर आधारित मोबाइल सर्वप्रथम भारत में बनना सितंबर २०१४ से प्रारम्भ हुआ। २०१४ में इंडोनेशिया, फिलीपींस और दक्षिण एशियाई देशों में पेश कर रहे है। इस पर आधारित मोबाइल को माइक्रोमैक्स, स्पाइस, कार्बन आदि कंपनी बना रहे हैं। इसमें सुरक्षा संबंधी सम्पूर्ण संस्करण गूगल प्रदान करेगा। और इसके प्रोग्राम के सारे आइकॉन भी गूगल द्वारा तैयार किया गया है।
माइक्रोमैक्स कैनवास ए१ को माइक्रोमैक्स ने गूगल के साथ मिलकर बनाया है। यह ५एमपी केमरा व सामने २एमपी केमरा लगा हुआ है, इसके साथ-साथ ३जी सेवा भी है। इसमें अभी फिलहाल एंड्राइड किटकैट है। कंपनी का दावा है कि जल्द ही इसे एंड्राइड लोलीपोप में अपग्रेड किया जायेगा। स्पाइस ड्रीम यूएनओ में भी माइक्रोमैक्स कैनवास ए१ की तरह ५एमपी केमरा व सामने २एमपी केमरा लगा हुआ है। इसमें ४ जीबी स्मृति पहले से है व ३२ जीबी तक बाह्य स्मृति समर्थित है। कार्बोन्न स्पार्कल वी एंड्रॉइड किटकट ४.४.४ पर संचालित है। इसमें भी उपरोक्त मोबाइल उपकरणो की तरह ५एमपी केमरा व सामने २एमपी केमरा लगा हुआ है।
बीटा कण
कुछ रेडियोसक्रिय नाभिकों (जैसे, पोटैशियम-40) से उत्सर्जित होने वाले उच्च-ऊर्जा तथा उच्च-वेग वाले इलेक्ट्रॉन या पॉजिट्रॉनों को बीटा कण (Beta particles) कहते हैं। ये एक प्रकार के आयनकारी विकिरण हैं। इन्हें 'बीटा किरण' भी कहते हैं। रेडियोसक्रिय नाभिक से बीटा कणों का निकलना 'बीटा-क्षय' (beta decay) कहा जाता है। बीटा कणों को ग्रीक-वर्ण बीटा (β) द्वारा निरूपित किया जाता है। बीता-क्षय दो प्रकार का होता है, β− तथा β+, जिसमें क्रमशः इलेक्ट्रॉन और पॉजिट्रॉन निकलते हैं।  बीटा किरणों का उर्जा वितरण सतत होता है।